burgasdotpro/wikipedia huggingface dataset:
.scot

.scot je internetová národná doména najvyššej úrovne pre Škótsko, škótsku kultúru, vrátane gaelštiny a škótštiny.
dotCYMRU, dotEUS, dotSCOT a dotBZH vytvorili ECLID v roku 2008. Neskôr bolo rozhodnuté, že zavedenie takmer hocijakej domény najvyššieho rádu bude možné niekedy v roku 2013, zoznam žiadostí bol publikovaný v júni 2012 a doména .scot bola v ňom zahrnutá.
27. januára 2014 Dot Scot Registry oznámil, že sa dohodol na podmienkach prevádzkovania domény .scot, plánoval jej sprevádzkovanie koncom leta 2014. 15. júla 2014 bolo oficiálne zahájené používanie .scot. Prvá web site bola 15. júla calico.scot - ISP z škótskych Highlands. Alfa verzia webového sídla škótskej vlády [mygov.scot] bola live k 12. septembru 2014. 17. februára 2015 škótska vláda presunula svoj web zo scotland.gov.uk na gov.scot.
Majstrovstvá Európy v bejzbale 1962

Majstrovstvá Európy v bejzbale 1962 bol v poradí 7. turnaj majstrovstiev Európy v bejzbale mužov, ktoré organizuje Európska bejzbalová konfederácia (CEB). Konal sa v Amsterdame, v Holandsku v dňoch od 21.29. júla 1962, za účasti dovtedy rekordných 7 tímov. Nováčikom podujatia bolo družstvo Švédska. Holandsko bolo organizátorom európskeho šampionátu druhýkrát, predtým hostilo toto podujatie v roku 1958, rovnako v Amsterdame. Piaty titul v rade získalo domáce , ktoré sa vo finálovej skupine umiestnilo pred a .
Majstrovstvá Európy v bejzbale 1964

Majstrovstvá Európy v bejzbale 1964 bol v poradí 8. turnaj majstrovstiev Európy v bejzbale mužov, ktoré organizuje Európska bejzbalová konfederácia (CEB). Konal sa v Miláne, v Taliansku v dňoch od 26. augusta6. septembra 1964, za účasti 5 tímov. Taliansko bolo organizátorom európskeho šampionátu druhýkrát, predtým hostilo toto podujatie v roku 1956, rovnako v Ríme. Šiesty titul v rade získalo , ktoré sa v jedinej hranej skupine umiestnilo pred domácim a .
Kotvenie

Kotvenie () je kognitívne skreslenie, ktoré popisuje tendenciu ľudí sa pri rozhodovaní príliš spoliehať na prvú časť ponúknutej informácie (ďalej len "kotva"). Ku kotveniu prichádza, ak jednotlivci použijú úvodnú časť informácie pre svoje ďalšie úsudky. Hneď ako je kotva nastavená, následné úsudky sú vykonávané úpravou smerom od kotvy a je prítomné skreslenie informácii v okolí kotvy. Napríklad: úvodná cena požadovaná za ojazdený automobil nastavuje štandard pre zvyšok rokovania. Ceny nižsie ako pôvodne požadovaná cena, sa zdajú byť rozumné, aj keď sú stále vyššie, než je reálna trhová cena.
Kotvenie a prispôsobenie sa, je psychologická heuristika, ktorá má vplyv na spôsob, akým ľudia intuitívne odhadujú pravdepodobnosti. Podľa tejto heuristiky, ľudia začínajú implicitne navrhnutým referenčným bodom (kotvou) a potom ho na základe ďalších informácií posúvajú než dosiahnu svoj odhad. Tieto úpravy sú zvyčajne nedostatočné, vďaka tomu má úvodná kotva veľký vplyv na výsledok.
Heuristika prispôsobenia.
Ukotvenie a heuristicku prispôsobenia po prvýkrát teoreticky študovali Amos Tversky a Daniel Kahneman. V jednej zo svojich prvých štúdií, boli účastníci požiadaní, aby spočítali, do 5 sekúnd, súčin čísel od jednej do ôsmich, a to buď ako formula_1 alebo obrátene ako formula_2. 
Pretože účastníci nemali dostatok času na úplný výpočet, museli odhadnúť výsledok po niekoľkých prvých násobeniach. Keď tieto prvé násobenia dali nízku odpoveď - pretože sekvencia začala s malými číslami - stredný odhad bol 512; keď sekvencia začala s väčšími číslami, stredný odhad bol 2250. (Správna odpoveď bola 40320.) 
V inej štúdii Tversky a Kahneman, nechali účastníkov pozorovať koleso rulety, ktorá bola vopred upravená, aby zastavila buď na čísle 10 alebo 65. Účastníci boli potom požiadaní, aby odhadli percento afrických národov v Organizácii spojených národov. 
Účastníci, u ktorých sa koleso sa zastavilo na 10 odhadoval nižšie hodnoty (25% v priemere) ako účastníci, u ktorých sa koleso sa zastavilo pri 65 (45% v priemere). 
Tento vzor sa opakoval v širokej škále experimentov pre širokú paletu rôznych predmetov odhadu.
Druhý príklad: v štúdii Dana Arieliho, boli poslucháči sa najprv požiadaní, aby napísali posledné dve číslice svojho čísla sociálneho zabezpečenia.
Následne mali posúdiť, koľko by boli ochotní zaplatiť za tovar, ktorého hodnotu nepoznali, ako napríklad víno, čokoládu a výpočtovú techniku. 
Výsledkom bolo, že diváci s vyššími číslami dvojčíslia predložili ponuky, ktoré boli o 60 až 120 percent vyššie, ako tie 
u účastníkov s nižším číslom sociálneho zabezpečenia, ktoré sa stalo ich kotvou.
Referencie.
Monstercat

Monstercat (predošlý názov Monstercat Media) je kanadské nezávislé hudobné vydavateľstvo elektronickej tanečnej hudby sídliace vo Vancouveri. Pri zrode vydavateľstva v júli 2011 stál CEO Mike Darlington, a Ari Paunonen, COO.
Vydavateľstvo s umelcami uzatvára neexluzívne zmluvy na jednu skladbu čo umelcom umožňuje voľný pohyb medzi inými vydavateľstvami a značkami. Monstercat nasleduje rozvrh vydávania hudby: je vydavaná trikrát týždenne, spolu s podcastom naživo na Twitchi. Po vydaní 30 skladieb za sebou Monstercat z nich vytvorí kompilačný album a dva neprerušované mixy tohto albumu.
Dejiny.
Mike Darlington, súčasný CEO a Ari Paunonen, súčasný COO vytvorili v júli 2011 Monstercat kanál na YouTube, aby umožnili svojim priateľom propagáciu a zdieľanie hudby navzájom. Zakladatelia vytvorili kompilačné albumy, aby pomohohli hudobníkom vydať svoju hudbu a znížili vzájomnú súťaživosť. Prvý kompilačný album Monstercatu, "Launch Week", obsahoval sedem umelcov: Feint, Halo Nova (teraz Varien), Stephen Walking, Ephixa, Neilio, Arion a Going Quantum.
Zmluva so skupinou Krewella.
V decembri 2011 Monstercat podpísal zmluvu s významnou skupinou Krewella, triom elektronickej tanečnej hudby zo Chicaga, Illinois. „Killin' It“ bola vôbec prvá pesnička skupiny vydaná vydavateľstvom. Monstercat podporil Krewellu mnohými kampaňami na sociálnych médiách a partnerstvami s viacerými kanálmi tanečnej elektronickej hudby na YouTube pre získanie väčšieho dosahu.
2014 až súčasnosť.
Počas prvých pár mesiacov roku 2014 sa Monstercat spojil s elektronickou komunitou, aby podporili Humane Society of Canada (organizácia podobná Slobode zvierat). V decembri 2014 Monstercat predstavil 24-hodinovú digitálnu rádio stanicu na platforme Twitch.tv. Monstercat pokračuje vo vydávaní kompilačných albumov s tridsiatimi skladbami a dvomi mixmi do dnešného dňa.
Umelci.
Aktuálny zoznam.
Toto je zoznam všetkých hudobníkov čo sú na súčasnom zozname spolupráce. Nie všetci, čo vydali svoje skladby s vydavateľstvom aktuálne spolupracujú a nachádzajú sa na tomto zozname.
Bývalí umelci.
Toto je zoznam umelcov čo v minulosti vydali svoju hudbu s Monstercat.
Majstrovstvá Európy v bejzbale 1965

Majstrovstvá Európy v bejzbale 1965 bol v poradí 9. turnaj majstrovstiev Európy v bejzbale mužov, ktoré organizuje Európska bejzbalová konfederácia (CEB). Konal sa v Madride, v Španielsku v dňoch od 29. augusta5. septembra 1965, za účasti 5 tímov. Španielsko bolo organizátorom európskeho šampionátu tretíkrát, predtým hostilo toto podujatie v rokoch 1955 a 1960. Siedmy titul v rade získalo , ktoré sa v jedinej hranej skupine umiestnilo pred a .
Majstrovstvá Európy v bejzbale 1967

Majstrovstvá Európy v bejzbale 1967 bol v poradí 10. turnaj majstrovstiev Európy v bejzbale mužov, ktoré organizuje Európska bejzbalová konfederácia (CEB). Konal sa v Antverpách, v Belgicku v dňoch od 6.13. augusta 1967, za účasti 5 tímov. Nováčikom turnaja bolo družstvo Spojeného kráľovstva. Belgicko bolo organizátorom európskeho šampionátu druhýkrát, predtým hostilo toto podujatie v roku 1954, rovnako v Antverpách. Titul získalo domáce , ktoré sa v jedinej hranej skupine umiestnilo pred a . Strieborné Spojené kráľovstvo získalo pri svojej vôbec prvej účasti prvú medailu.
Turnaja sa nemohli zúčastniť dva najúspejšie európske družstvá – a – pretože ich národné federácie dočasne vystúpili z CEB.
Majstrovstvá Európy v bejzbale 1969

Majstrovstvá Európy v bejzbale 1969 bol v poradí 11. turnaj majstrovstiev Európy v bejzbale mužov, ktoré organizuje Európska bejzbalová konfederácia (CEB). Konal sa vo Wiesbadene, v Západnom Nemecku v dňoch od 26. júla3. augusta 1969, za účasti 7 tímov. Nemecko bolo organizátorom európskeho šampionátu druhýkrát, predtým hostilo toto podujatie v roku 1957, v Mannheime. Svoj ôsmy titul získalo , ktoré sa umiestnilo pred a . 
Zaujímavosťou turnaja bolo, že sa družstvá rozdelili do dvoch výkonnostných divízií. V divízii B bol počet zahraničných hráčov obmedzený na 2, v divízii A bol tento počet neobmedzený. Turnaj mal zároveň určiť účasť družstiev v tej ktorej divízii aj pre nasledujúce ME.
Konečné poradie.
Pozn: Turnaj ME 1971 sa nakoniec neorganizoval vo výkonnostných divíziách.
Michele Skatar

Michele Skatar (* 30. december 1985, Koper, vtedajšia Juhoslávia, dnešné Slovinsko) je naturalizovaný taliansky hádzanár chorvátskeho pôvodu, ktorý hráva na poste pravej spojky za taliansky klub Bozen. Skatar sa stal vôbec prvým Talianom, ktorý hral v najlepšej lige sveta, nemeckej Handball-Bundeslige a postúpil do finále jedného z európskych pohárov. V sezóne 2005-06 bol najlepším strelcom talianskej Serie A.
Na Skalce (Hojkov)

Na Skalce je prírodná pamiatka ev. č. 827 neďaleko obce Hojkov v okrese Jihlava v nadmorskej výške 640 - 704 metrov. Oblasť spravuje AOPK ČR.
Ochrana.
Dôvodom ochrany je zachovanie a udržanie geologickej a geomorfologickej pozoruhodnosti skalného odkryvu. Ide o zvyšky skalnej hradby s dĺžkou 600 m a šírkou až 20 m.
Pahorek u Vržanova

Pahorok u Vržanova je prírodná pamiatka ev. č. 830 neďaleko obce Kamenice v okrese Jihlava v nadmorskej výške 525 - 565 metrov. Oblasť spravuje AOPK ČR.
Ochrana.
Dôvodom ochrany je zachovanie subxerofilných trávnych spoločenstiev s celou škálou typických pastvinných druhov s výskytom borievky obyčajnej.
Tunel Želivka

Tunel Želivka je šiesty najdlhší vodný tunel na svete. Je dlhý 51,97 km a bol uvedený do prevádzky v roku 1972.
V roku 1965 bola v Nesměřicích začatá výstavba gravitačného privádzača pitnej vody do vodojemu Jesenice I pri obci Vestec, odkiaľ je voda distribuovaná do pražských zásobných vodojemov. Tunel bol razený banským spôsobom a privádzač má kruhový priemer 2640 mm a betónovú obmurovku s hrúbkou 200 až 350 mm. Maximálny prietok je 6 700 l/s. Úpravovňa vody Želivka bola uvedená do prevádzky 25. mája 1972 a odoberá vodu z vodárenskej nádrže Švihov dvoma prívodnými radmi s priemerom 1400 mm. Do úpravne je vedená dvoma výtlačnými radmi s priemerom 1400 a 1600 mm. V roku 2011 vyrobila ÚV Želivka viac ako 87 miliónov m³ pitnej vody, čo predstavuje 75% potrieb hlavného mesta Praha, ale aj Stredočeského kraja a Vysočiny. Pravidelná dodávka vody do Prahy začala 1. februára 1973.
Razba tunela.
Razba tunela bola rozdelená na 14 úsekov z ktorých boli razené štôlne proti sebe. Razby začínali z údolia potoka Kalná, údolia Štěpanovského potoka, údolia rieky Blanice, úpadnej štôlne Křešice (v km 20,218), údolia rieky Sázavy, úpadnej štôlne Brtnice (v km 39,387), jamy Čenětice (v km 44,939), ťažnej jamy Jesenice a uzáverovej komory v km 51,074. Geodetické vymeriavanie bolo vykonávané na povrchu. Pri prerážkach na styku štôlní dochádzalo k odchýlkam s maximálnou hodnotou smerovou 118 mm, výškovou 24 mm a dĺžkovou 138 mm. V roku 1964 začala razba pokusnej štôlne pri Štěpanovskom potoku, rok nato začali vlastné tunelárske práce na privádzači. Štôlňový privádzač podchádza 31 katastrálnych území, 11 obcí a osád, 34 potokov, 2 rieky, 29 ciest a 2 železničné trate. Štôlne sa nachádzajú v hĺbke od 8 do 150 metrov.
Rozdelenie razby tunela
Technické údaje.
Technické údaje podľa Josefa Lepku:
Organizácie, ktoré zabezpečovali výstavbu.
Podľa Vladislava Konvičku výstavbu zabezpečili:
Bitka pri Asane

Bitka pri Asane (alebo tiež pri Pungdo či Feng-tao) bola námorná bitka medzi Japonskom a čínskym cisárstvom dynastie Čching. Odohrala sa neďaleko kórejského prístavu Asan 25. júla 1894 a predchádzala vyhláseniu prvej čínsko-japonskej vojny.
Pozadie.
V júli 1894 vyslala Čína svoje expedičné jednotky do Kórei, kde sa mali podieľať na potláčaní ľudového povstania vedeného sektou Tonghak. K rovnakému postupu sa však odhodlalo aj Japonsko, ktoré taktiež vyslalo svoje jednotky do Kórey. Keďže Japonsko i Čína považovali Kóreu za svoju sféru vplyvu, bolo v Tokiu rozhodnuté vyvolať ozbrojený konflikt s čínskymi jednotkami a vychýliť tak misky váh na japonskú stranu.
Bitka.
Asan bol kórejský prístav, kam mierila hlavná časť čínskych expedičných síl po mori. K prístavu sa priblížila japonská eskadra chránených krížnikov pod velením admirála Kózóa Cuboia (lode Akicušima, Jóšinó a Naniwa) s cieľom blokovať tento pre čínske jednotky významný dopravný uzol. Okolo siedmej hodiny rannej 25. júla 1894 sa Cuboiove lode stretli s čínskym chráneným krížnikom Čchi-jüan a delovým člnom Kuang-yi, ktoré sem boli vyslané zabezpečiť poslednú fázu plavby transportnej lode Kao-šeng s čínskymi vojakmi na palube. Hoci medzi štátmi nebola vyhlásená vojna, došlo k začatiu paľby. Po viac ako hodinovej prestrelke bol Kuang-yi potopený a Čchi-jüan ťažko poškodený, kvôli čomu sa stiahol. Bitka sa tak skončila jasným víťazstvom Japonska.
Po bitke.
Transportná loď Kao-šeng, spolu so sprievodným delovým člnom Čchao-ťiang, priplávala k prístavu Asan okolo deviatej hodiny toho istého dňa. Zastavil ju krížnik Naniwa a došlo k rokovaniam o kapitulácii lodi. Čínski vojaci na palube transportu kapituláciu odmietli, a loď bola následne potopená. Zahynulo okolo 700 Číňanov.
Majstrovstvá Európy v bejzbale 1954

Majstrovstvá Európy v bejzbale 1954 bol prvý turnaj majstrovstiev Európy v bejzbale mužov, ktoré organizuje Európska bejzbalová konfederácia (CEB). Konal sa vo Antverpách, v Belgicku v dňoch od 26.29. júna 1954, za účasti 4 tímov. Z aktuálnych členov CEB (vtedy ešte pod názvom FEB) sa nezúčastnilo iba . Titul získalo , ktoré vo finálovom stretnutí zvíťazilo nad .
Gerberga Saská

 
Gerberga Saská (* 913† 5. máj 969, Laon) bola lotrinská vojvodkyňa a neskôr západofranská kráľovná, manželka kráľa Ľudovíta IV.
Životopis.
Narodila sa neskoršiemu východofranskému kráľovi Henrichovi I. a jeho manželke Matilde z Ringelheimu.
Pravdepodobne už v roku 928 alebo 929 sa vydala za lotrinského vojvodu Giselberta Lotrinského. Giselbert bol dlhé roky verný svojmu svokrovi až do jeho smrti, kedy na trón nastúpil jeho syn Otto I. Vtedy Giselbert prisahal vernosť západofranskému kráľovi Ľudovítovi IV., čo viedlo k jeho smrti pri úteku z bitky. Utopil sa v Rýne. Vdova Gerberga po rokoch venovala opátstvu v Remeši bohaté statky v oblasti Meerssenu, aby získala pravidelné modlitby za spásu jej duše a duše Giselberta.
Na jeseň 939 sa kráľ Ľudovít IV. urýchlene oženil s ovdovenou Gerbergou. Gerberga bola korunovaná kráľovnou v Laone. Podľa jej súčasníkov bola nová kráľovná inteligentná a vzdelaná. Mních Adso venoval Gerberge svoje dielo "Libellus de Antichristo". Snažila sa urovnať vzťahy medzi jej mužom Ľudovítom a bratom Ottom, čo sa jej napokon aj podarilo a dobré vzťahy medzi dvoma vládcami vydržali až do Ľudovítovej smrti 10. septembra 954, kedy kráľ pri prenasledovaní vlka spadol z koňa a umrel na následky vnútorných zranení.
Ako regentka za svojho syna Lothara bola prinútená predať burgundské a akvitánske vojvodstvo do rúk Huga Veľkého, manžela jej sestry Hedvigy. Ten si ale nadobudnuté územia dlho neužil, nakoľko po korunovácii Lothara v novembri 954 sa mu ich nepodarilo vojensky získať. Po jeho smrti v roku 956, pravdepodobne na následky morovej nákazy, žila Gerberga v rovnováhe so svojou sestrou, pričom ich brat Bruno, kolínsky arcibiskup im bol radcom. Gerberga umrela v roku 969.
Manželstvo a deti.
Gerberga sa vydala dvakrát. Prvýkrát za lotrinského vojvodu Giselberta Lotrinského. Po jeho smrti v roku 939 sa vydala za západofranského kráľa Ľudovíta IV.
1. manžel Giselbert Lotrinský
2. manžel Ľudovít IV.
Ženská dvojhra na Australian Open 2012

Obhajkyňa titulu bola jedenásta nasadená Belgičanka Kim Clijstersová, ktorá vypadla v semifinále s neskoršou víťazkou turnaja Viktóriou Azarenkovou.
Premiérové ​​víťazstvo na turnajoch Grand Slam v ženskej dvojhre získala Bieloruska Viktória Azarenková, ktorá vo finále zdolala Rusku Mariu Šarapovovú. Zároveň išlo o priamy súboj na pozíciu svetovej jednotky rebríčka WTA. V následnej pondelkovej klasifikácii sa 21. najlepšou tenistkou sveta stala Bieloruska Viktória Azarenková.
V úvodnom kole vypadla víťazka predošlého septembrového grandslamu US Open 2011, Austrálčanka Samantha Stosurová, keď nestačila na 59. hráčku sveta Rumunku Soranu Cîrsteovú v dvoch setoch.
Svetová jednotka Caroline Wozniacka vypadla vo štvrťfinále, kde nestačila na Kim Clijstersovú po výsledku 3–6, 6–7.
Majstrovstvá Európy v bejzbale 1955

Majstrovstvá Európy v bejzbale 1955 bol v poradí 2. turnaj majstrovstiev Európy v bejzbale mužov, ktoré organizuje Európska bejzbalová konfederácia (CEB). Konal sa v Barcelone, v Španielsku v dňoch od 5.10. júla 1955, za účasti 5 tímov. Nováčikom turnaja bolo družstvo Francúzska. Titul získalo domáce , ktoré sa v jedinej hranej skupine umiestnilo pred a .
Majstrovstvá Európy v bejzbale 1956

Majstrovstvá Európy v bejzbale 1956 bol v poradí 3. turnaj majstrovstiev Európy v bejzbale mužov, ktoré organizuje Európska bejzbalová konfederácia (CEB). Konal sa v Ríme, v Taliansku v dňoch od 10.15. júla 1956, za účasti 5 tímov. Nováčikom turnaja bolo družstvo Holandska. Titul získal práve nováčik z , ktorý sa v jedinej hranej skupine umiestnil pred a domácim .
Majstrovstvá Európy v bejzbale 1957

Majstrovstvá Európy v bejzbale 1957 bol v poradí 4. turnaj majstrovstiev Európy v bejzbale mužov, ktoré organizuje Európska bejzbalová konfederácia (CEB). Konal sa v Mannheime, v Západnom Nemecku v dňoch od 7.13. júla 1957, za účasti 5 tímov. Titul obhájilo , ktoré sa v jedinej hranej skupine umiestnilo pred domácim a .
Majstrovstvá Európy v bejzbale 1958

Majstrovstvá Európy v bejzbale 1958 bol v poradí 5. turnaj majstrovstiev Európy v bejzbale mužov, ktoré organizuje Európska bejzbalová konfederácia (CEB). Konal sa v Amsterdame, v Holandsku v dňoch od 5.12. júna 1958, za účasti dovtedy rekordných 6 tímov. Titul tretíkrát v rade získalo domáce , ktoré sa v jedinej hranej skupine umiestnilo pred a .
Ženská dvojhra na Australian Open 2011

Minuloročnou víťazkou bola Serena Williamsová, ktorá však titul neobhajovala pre dlhodobé zranenie nohy, ktoré jej znemožnilo hrať od Wimbledonu 2010.
V úvodnom kole sa stretli dve existujúce svetove jednotky ženského rebríčka WTA. Najlepšia hráčka vo dvojhre Caroline Wozniacka porazila po setoch 6–3, 6–4 najlepšiu deblistku sveta Giselu Dulkovú.
Premiérový titul z úvodného grandslamu sezóny získala Belgičanka Kim Clijstersová, ktorá vo finále porazila Číňanku Li Na. Číňanka sa stala prvým čínskym tenistom v histórii, ktorý sa prebojoval do finále dvojhry akejkoľvek grandslamovej udalosti.
Po prehre v 3. kole bývalá svetová jednotka Justine Heninová oznámila ukončenie profesionálnej kariéry.
Zápas 4. kola medzi Francescou Schiavoneovou a Svetlanou Kuznecovovou, ktorý skončil výsledkom 6–4, 1–6, 16–14, trval 4 hodiny a 44 minút a stal sa najdlhším zápasom celej ženskej sezóny 2011.
Majstrovstvá SEABA v basketbale žien 2016

Majstrovstvá SEABA v basketbale žien 2016 bol v poradí 9. turnaj majstrovstiev SEABA v basketbale žien, ktoré organizuje Basketbalová asociácia Juhovýchodnej Ázie (SEABA). Konal sa v meste Malacca, v Malajzii v dňoch od 20.26. septembra 2016, za účasti 7 tímov. Malajzia bola organizátorom šampionátu Juhovýchodnej Ázie žien druhýkrát, predtým hostila toto podujatie v roku 1999, v meste Genting. Zápasy sa odohrali v aréne Bukit Serindit Indoor Stadium. Svoj druhý titul získali , ktoré sa v jedinej hranej skupine umiestnili pred obhajcom prvenstva a zároveň družstvom domácej .
Malajzia bola vybraná za organizátora Majstrovstiev SEABA 2016 v máji 2016.
Hrab

Hrab () je rod stromov z čeľade brezovité, ako aj drevo z tohto stromu alebo výrobok z tohto dreva.
Do rodu hrab patrí asi 25 druhov listnatých stromov, ktoré dosahujú vek 120 – 150 rokov a rastú v miernom pásme na severnej pologuli. Na Slovensku rastie iba hrab obyčajný ("Carpinus betulus") a ako pestovaný druh aj hrab východný ("Carpinus orientalis"). Mimo Slovenska rastie napr. hrab japonský ("Carpinus japonica"), hrab srdcovolistý ("Carpinus cordata") a hrab karolínsky ("Carpinus caroliniana").
John Wolfhooker

John Wolfhooker je česko-slovenská rocková kapela, ktorú založili v Prahe v roku 2013 bratia Rony a Aďo Janečekovci, spevák Martin Čupka a basgitarista Filip Vlček. Kapela prerazila svojim prvým singlom „Chupacabra“, ktorý vydala v roku 2013. Hudobné videá a promo materiál si vytvárajú prevažne sami, prostredníctvom Pražského kreatívneho štúdia FEROproduction, za ktorým stojí bubeník kapely Adrián Janeček a fotografka Alexandra Hrašková. V roku 2024 má kapela potvrdenú účasť na všetkých štyroch lokalitách českého festivalu Majáles 2024 v Prahe, Hradci Králové, Brne a Ostrave.
Diskografia.
Albumy a EP
Single
Zoznam slovenských olympionikov s viac medailami z jedných hier

Zoznam slovenských olympionikov s viac medailami z jedných hier uvádza prehľad športových reprezentantov Slovenska, ktorí na jedných olympijských hrách (ako letných, tak zimných) získali viac medailí.
Košický obchvat

Košický obchvat (resp. juhovýchodný diaľničný obchvat Košíc) je diaľnica, ktorá po vybudovaní bude tvoriť časti diaľnic a rýchlostných ciest D1, R2, R4 a zároveň "Košický vonkajší obchvat". Obchvat je vo výstavbe od novembra roka 2016. Celý obchvat má byť v prevádzke v roku 2025. Úsek bude dlhý cca 37 km a obsahovať bude 38 mostov.
Košický diaľničný obchvat sa skladá z 2 častí: 
Budimír-Bidovce.
Zmluva na výstavbu tohto úseku diaľnice NDS podpísala 25. augusta 2016. Prvé práce na obchvate sa začali 11. novembra 2016 a poklepanie základného kameňa sa uskutočnilo 24. novembra 2016. Budovala ho stavebná spoločnosť so sídlom vo Švédsku - Skanska SK za 197,44 miliónov €, ktorá ponúkla cenu o skoro 12 mil. € nižšiu ako bola predpokladaná hodnota zákazky podľa štátnej expertízy. V tejto časti sa postavilo 23 mostov. Najväčším mostom v tejto časti je 560 metrov dlhý most ponad rieku Torysu. Úsek bol slávnostne otvorený 16. decembra 2019.
Košice, Šaca-Košické Oľšany.
2. časť obchvatu Šaca – Košické Oľšany sa mala začať stavať niekedy v polovici septembra 2018, predpokladaná cena bola 240 mil. €. Súťaž na výstavbu tohto úseku sa mala vyhlásiť NDS v roku 2017 a obsahovať mala 15 mostov. Tento úsek bol aj na konci roka 2020, stále v súťaži a výstavba nebola zahájená. Na úseku prebieha verejné obstarávanie, plánované začatie výstavby bolo v roku 2022, a výstavba by mala celkovo trvať 3 roky. V decembri 2021 Úrad pre verejné obstarávanie (ÚVO) zrušil súťaž na tento úsek. Minister dopravy Andrej Doležal potvrdil, že dôvodom zrušenia po kontrole ÚVO, boli dve chýbajúce slová: "alebo ekvivalent". Ministerstvo dopravy sa voči tomuto rozhodnutiu odvolalo. V marci 2022 bolo rozhodnuté o začatí výstavby tohto úseku. Dokončený by mal byť najneskôr do roku 2025. 2. úsek tejto časti sa bude spočiatku financovať zo štátneho rozpočtu. Dôvodom je pozastavenie preplácania projektov z "Operačného programu Integrovaná infraštruktúra". 1. úsek tejto časti (v dĺžke 6,80 km) je v procese majetkovoprávneho vysporiadania. Výstavba 2. úseku sa začala 25. apríla 2022 poklepaním základného kameňa.
Bratislavský samit

Bratislavský samit bolo neformálne stretnutie lídrov 27 štátov Európskej únie bez Spojeného kráľovstva. Konal sa v Bratislave 16. septembra 2016.
Miestom rokovaní bol Bratislavský hrad, tlačovým centrom bol komplex Incheba. Časť stretnutia a rokovaní sa konala na lodi Regina Danubia na Dunaji, kde sa konal neformálny obed. Pôvodný plán počítal s návštevou múzea Danubiana v Čunove na rozhraní Slovenska, Rakúska a Maďarska, nakoniec bola návšteva múzea vypustená z dôvodu nevyhovujúcich plavebných podmienok na Dunaji a loď sa pri Danubiane iba otočila.
Pôvodným cieľom samitu mali byť rokovania o Brexite, nakoniec sa táto téma spomínala len okrajovo. Výsledkom samitu je tzv. Bratislavská deklarácia a začiatok tzv. Bratislavského procesu, ktorá má pokračovať budúci rok na Malte a v Ríme.
Súčasťou samitu boli významné dopravné obmedzenia vo viacerých častiach mesta, predovšetkým počas presunu z letiska a počas plavby na Dunaji. Určitý čas boli uzavreté všetky mosty cez Dunaj pre všetku dopravu, vrátane električkovej dopravy aj pre peších.
Přední skála

Přední skála je prírodná pamiatka ev. č. 828 neďaleko obce Cejle v okrese Jihlava v nadmorskej výške 658 - 678 metrov. Oblasť spravuje AOPK ČR.
Ochrana.
Dôvodom ochrany je zachovanie geologickej a geomorfologickej pozoruhodnosti so zvyškami zmiešaného lesného porastu. Prírodná pamiatka sa nachádza v priestore bočného južného vrcholu a juhozápadného svahu rovnomenného 712 metrov vysokého vrchu geomorfologicky spadajúceho do celku Křemešnická vrchovina, podcelku Humpolecká vrchovina a okrsku Čeřínecká vrchovina.
Luis Antonio Tagle

Mons. Luis Antonio Gokim Tagle (* 21. jún 1957, Manila, Filipíny) je rímskokatolícky arcibiskup, kardinál a pro-prefekt Dikastéria pre evanjelizáciu v Ríme.
Život.
Kňazské svätenie prijal 27. februára 1982. V roku 1991 získal doktorát na The Catholic University of America vo Washingtone. V rokoch 1997 až 2001 bol členom Medzinárodnej teologickej komisie.
Dňa 22. októbra 2001 bol pápežom sv. Jánom Pavlom II. vo veku 44 rokov vymenovaný za biskupa filipínskej diecézy Imus. Biskupské svätenie mu udelil 12. decembra 2001 vtedajší arcibiskup Manily kardinál Jaime Sin. Rozhodnutím pápeža Benedikta XVI. bol 13. októbra 2011 menovaný za arcibiskupa metropolitu Manilskej arcidiecézy. Do úradu bol slávnostne uvedený 12. decembra 2011.
Dňa 24. novembra 2012 bol pápežom Benediktom XVI. v Bazilike sv. Petra vo Vatikáne kreovaný za kardinála-kňaza.
V januári 2015 privítal pápeža Františka v Manile počas jeho apoštolskej cesty na Filipinách. 
Dňa 15. mája 2015 bol zvolený za nového predsedu "Caritas Internationalis".
Pápež František ho dňa 8. decembra 2019 menoval za prefekta Kongregácie pre evanjelizáciu národov v Ríme.
Seleukovská ríša

Seleukovská ríša bola založená po smrti Alexandra Macedónskeho, keď sa jeden z jeho generálov, Seleukos I. Nikator, ustanovil v roku 312 pred Kr. za vládcu Babylonu. Ríša Seleukovcov vznikla počas vojen medzi diadochmi a v čase svojej najväčšej slávy a rozmachu sa rozkladala od Malej Ázie, cez Sýriu, Babyloniu, Perziu až k údoliu rieky Indus. Dočasne do ríše patrili aj Feničania a územie Palestíny.
Prešovský obchvat

Prešovský obchvat sa bude skladať z 3 častí. Obchvatom budú po dokončení viesť časti ciest D1 a R4. Celý obchvat by mal byť sprejazdnený najskôr v roku 2027. Prešovský obchvat by mal obsahovať spolu 39 mostov (18 na D1, 9 na 1. etape R4 a 12 na 2. etape R4) a 3 tunely (na D1 tunel Prešov, na R4 tunely Bikoš a Okruhliak).
Prešovský obchvat sa skladá z 3 častí:
Juhozápadný obchvat.
Juhozápadná časť obchvatu Prešova je dlhá 7,87 km. Oficiálne sa začala stavať v júni 2017, združením firiem Eurovia SK, Eurovia CS, Doprastav, Metrostav, Metrostav Slovakia, za cenu 356 mil. eur, čo je o 13 mil. eur menej, ako bola predpokladaná hodnota zákazky. Zmluva na vybudovanie tohto úseku bola podpísaná 6. apríla 2017. Táto časť obchvatu sa otvorila 28. októbra 2021, o 20:19 a obsahuje dvojrúrový tunel Prešov s dĺžkou 2,2 km. Tunel Prešov bol oficiálne prerazený 13. júna 2019. Tento úsek po svojom dokončení skrátil cestu pre osobné autá o 19 minút.
Zo západnej strany obchvat začína v diaľničnej križovatke Prešov-západ, pozostavajúcej z 11 mostných objektov. Koniec úseku je v mimoúrovňovej križovatke Prešov-juh.
Severný obchvat.
Severná časť obchvatu Prešova s dĺžkou 14,5 km bola rozdelená na dve etapy. 1.etapa, spájajúcu D1 a cestu I/68 je vo výstavbe od júla 2019 s termínom dokončenia v septembri 2023.
Druhá etapa, ktorá bude pokračovať k prepojeniu s cestou I/18 v Kapušanoch bude mať dĺžku 10,2 km. Vláda SR uznesením č. 410 z 27. augusta 2019 súhlasí s pokračovaním v príprave dokumentácie R4 Prešov, severný obchvat, II. etapa v plnom profile. To znamená, že s prípravou dokumentácie na ponuku v podrobnosti dokumentácie na realizáciu stavby sa pokračuje. Samotná súťaž na zhotoviteľa má byť vyhlásená v októbri roku 2021.
Priebeh I. etapy výstavby.
Súťaž na zhotoviteľa tohto úseku bola vyhlásená v decembri 2017. Víťazom sa stalo združenie Váhostav a TuCon. Výstavba začala v júli 2019 s plánovaným ukončením výstavby v marci 2023. V lete 2021 bol zmluvný termín výstavby predĺžený o 4 mesiace, do júla 2023. Tunel Bikoš sa začal oficiálne raziť 5. júna 2020 a oficiálne bol prerazený 27. mája 2021 za účasti primátorky Andrei Turčanovej a ministra dopravy Andreja Doležala.
I. etapa bola odovzdaná do užívania na konci septembra roku 2023.
Priebeh II. etapy výstavby.
V auguste 2021 analytici Ministerstva financií zhodnotili, že druhá etapa je ekonomicky návratná. S výstavbou II. etapy sa plánuje na roky 2023 až 2027. 29.6.2023 bola podpísaná zmluva s víťazným súťažiacim - zhotoviteľom stavby, Eurovia a.s. Košice. Termín ukončenia výstavby II. etapy je december 2027. Víťaz už oficiálne oznámil začatie prípravných prác na svojej webovej stránke.
Západný obchvat.
Západný obchvat bol otvorený 28. októbra 2021, o 20:19.
Orlando Bloom

Orlando Jonathan Blanchard Copeland Bloom (* 13. január 1977, Canterbury, Spojené kráľovstvo) je anglický herec. Preslávila ho rola Legolasa v trilógiách "Pán prsteňov" a "Hobit". Ďalšiu pozornosť získal vďaka fantasy, historickým a dobrodružným filmom ako napríklad "Piráti z Karibiku", kde stvárnil postavu Willa Turnera po boku Johnnyho Deppa a Keiry Knightleyovej. Následne si zahral úlohu princa Parida v historickom epose "Trója" s Bradom Pittom. Od roku 2019 hrá v seriáli Amazon Prime Video s názvom "Carnival Row". 
Na divadelných doskách debutoval v Duke of York's Theatre v hre "In Celebration". V roku 2013 si zahral v broadwayskej adaptácii hry "Rómeo a Júlia". V roku 2009 ho UNICEF vymenovala za veľvyslanca dobrej vôle. V roku 2015 získal BAFTA Britannia Humanitarian Award.
Osobný život.
V rokoch 20032006 bol vo vzťahu s americkou herečkou Kate Bosworth. Začiatkom roka 2007 začal chodiť s austrálskou modelkou Mirandou Kerr. Svoje zásnuby oznámili v júni 2010 a o mesiac neskôr sa vzali. 6. januára 2011 sa im v Los Angeles narodil syn. 25. októbra 2013 Bloom a Kerr oznámili, že sa pred pár mesiacmi rozišli a plánujú ukončiť manželstvo. Rozviedli sa na konci roka 2013.
Bloom začal v januári 2016 chodiť s americkou speváčkou a skladateľkou Katy Perry; no vo februári 2017 oznámili, že už nie sú spolu. Svoj vzťah obnovili vo februári 2018 a 14. februára 2019 sa zasnúbili. 5. marca 2020 vo videoklipe k piesni „Never Worn White“ speváčka odhalila, že čakajú dieťa. 26. augusta 2020 Perry porodila ich spoločnú dcéru.
Ázijský pohár vo volejbale 2008

Ázijský pohár vo volejbale 2008 bol prvý turnaj ázijského pohára vo volejbale, druhé najvyššie ázijské volejbalové podujatie, ktoré organizuje Ázijská volejbalová konfederácia (AVC). Konal sa v meste Nakhon Ratčasima, v Thajsku v dňoch od 20. septembra7. októbra 2008, za účasti 8 mužských a 8 ženských tímov. Zápasy sa hrali v "M.C.C Hall" a "Ratchaburi Gym". V mužskom turnaji zvíťazil , ktorý vo finálovom stretnutí vyhral nad . U žien získala titul , ktorá vo finále zvíťazila nad .
Tento turnaj zároveň slúžil ako kvalifikácia ázijských družstiev na World Grand Prix v roku 2009. Kvalifikovali sa naň 2 najlepšie družstvá žien.
Účastníci.
Na ázijský pohár sa kvalifikoval , ktorý obsadil na Majstrovstvách Ázie 2007 5. miesto. Účasť ale na turnaji odriekol, nahradila ho Malajzia.
Výsledky.
Muži.
Základné skupiny.
Skupina A.
&lt;br&gt;
Skupina B.
&lt;br&gt;
Ženy.
Základné skupiny.
Skupina A.
&lt;br&gt;
Skupina B.
&lt;br&gt;
Svetový pohár v ľadovom hokeji 2016 (súpisky)

Svetového poháru v ľadovom hokeji 2016 sa zúčastnilo 8 tímov.
Každý tím je zložený z 23 hráčov, z čoho 3 sú brankári. Minimálne šestnásť hráčov, vrátené dvoch brankárov museli účastníci nominovať do 1. marca 2016. 
Zvyšnú časť doplnili do 1. júna. Dvom nenárodným tímom určila NHL spolu s NHLPA manažérmi vytvoriť tímy. Tvorbu Výberu Európy mal na starosti bývalý slovenský hokejista Miroslav Šatan, o zloženie výberu severoamerických hráčov do 23 rokov sa starali generálny manažér Edmontonu Oilers Peter Chiarelli a jeho kolega z tímu Chicago Blackhawks Stan Bowman.
Skupina A.
Kanada.
Hlavný tréner: Mike Babcock
Duncan Keith, Jeff Carter, Jamie Benn a Tyler Seguin boli pôvodne vybraný, ale kvôli zraneniu sa nezúčastnia. Boli nahradený Jayom Bouwmeesterom, Coreym Perrym, Loganom Couturerom a Ryanom O'Reillym.
Česko.
Hlavný tréner: Josef Jandač
David Krejčí, Tomáš Hertl a Radko Gudas boli pôvodne vybraný, ale kvôli zraneniu sa nezúčastnia. Boli nahradený Romanom Červenkom, Michalom Birnerom a Tomášom Kundrátkom.
Výber Európy.
Hlavný tréner: Ralph Krueger
Frederik Andersen bol pôvodne vybraný, ale kvôli zraneniu sa nezúčastní. Bol nahradený Philippom Grubauerom.
Spojené štáty.
Hlavný tréner: John Tortorella
Ryan Callahan bol pôvodne vybraný, ale kvôli zraneniu sa nezúčastní. Bol nahradený Kyleom Palmierim.
Skupina B.
Fínsko.
Hlavný tréner: Lauri Marjamäki
Výber Severnej Ameriky do 23 rokov.
Hlavný tréner: Todd McLellan
Sean Monahan bol pôvodne vybraný, ale kvôli zraneniu sa nezúčastní. Bol nahradený Vincentom Trocheckom.
Rusko.
Hlavný tréner: Oļegs Znaroks
Vjačeslav Vojnov bol pôvodne vybraný, ale kvôli domácemu násiliu a následnej suspendácií od NHL sa turnaja nezúčastní. Bol nahradený Nikita Nesterovom.
Švédsko.
Hlavný tréner: Rikard Grönborg
Robin Lehner, Niklas Kronwall, Alexander Steen a Henrik Zetterberg boli pôvodne vybraný, ale kvôli zraneniu sa nezúčastnia. Boli nahradený Jhonasom Enrothom, Hampusom Lindholmom, Rickardom Rakellom a Mikaelom Backlundom. Po prípravných zápasoch vypadol zo súpisky Rickard Rakell a nahradil ho Patrik Berglund. Henrik Zetterberg bol pôvodne vybraný za kapitána, ale kvôli zraneniu sa nemohol zúčastniť turnaja, nahradený bol Henrikom Sedinom.
Vestfjarðagöng

Vestfjarðagöng je cestný tunel na severozápade Islandu. Leží na polostrove Vestfirðir na cestách č. 60 a 65. Jeho výstavba začala v roku 1991; pre dopravu bol otvorený v decembri 1995, ale dokončenie všetkých prác sa pretiahlo až do septembra 1996.
Uprostred Vestfjarðagöngu sa nachádza trojsmerová križovatka, na ktorej sa stretávajú jednotlivé vetvy tunela: východná (od Ísafjörðuru), severozápadná (od Suðureyri) a juhozápadná (od Flateyri). S ​​celkovou dĺžkou 9 113 metrov ide o najdlhší samostatný tunel na Islande.
Rybník Březina

Rybník Březina je prírodná rezervácia ev. č. 829 neďaleko obce Dudín v okrese Jihlava v nadmorskej výške 580 metrov. Oblasť spravuje AOPK ČR.
Ochrana.
Dôvodom ochrany je zachovanie prirodzeného spoločenstvá vodných a mokraďových rastlín s dominujúcou leknicou žltou a diablikom močiarnym.
Timarchos z Mantineie

Timarchos () bol olympijský víťaz v päťboji v roku 296 pred Kr. 
Timarchos z arkádskej Mantineie bol na 121. olympijských hrách korunovaný olivovým vencom za víťazstvo v päťboji. Päťboj (pentathlon) zaradili do programu olympijských hier v roku 708 pred Kr.
Olympijské víťazstvo Timarcha je zaznamenané na papyruse "P.Oxy XVII. 2082" z egyptského náleziska v Oxyrhynchu, editovanom britským papyrológom Arthurom Huntom v roku 1927. Tento papyrusový zvitok je rozpadnutý na niekoľko fragmentov. Jeho Meno, domovskú krajinu a disciplínu (niektoré písmená na poškodenom fragmente chýbajú) uvádza fragment č. 4, a to v 17. a 18. riadku.
Kút

Kút môže byť:
Ázijský pohár vo volejbale žien 2010

Ázijský pohár vo volejbale žien 2010 bol v poradí 2. turnaj ázijského pohára vo volejbale žien, druhé najvyššie ázijské volejbalové podujatie, ktoré organizuje Ázijská volejbalová konfederácia (AVC). Konal sa v meste Tchaj-cchang, v provincii Ťiang-su, v Číne v dňoch od 19.25. septembra 2010, za účasti 8 tímov. Zápasy sa hrali v "Taicang Gymnasium". Titul obhájila , ktorá vo finálovom stretnutí zvíťazila nad . 
Tento turnaj zároveň slúžil ako kvalifikácia ázijských družstiev na World Grand Prix v roku 2011. Kvalifikovali sa naň 2 najlepšie družstvá žien.
Výsledky.
Základné skupiny.
Skupina A.
&lt;br&gt;
Skupina B.
&lt;br&gt;
United States Marine Corps Aviation

United States Marine Corps Aviation (doslova: "Letectvo Zboru Námornej pechoty Spojených štátov") je označenie pre leteckú zložku Zboru Námornej pechoty Spojených štátov ("United States Marine Corps"), ktorej vznik sa datuje už v roku 1912. Jej úlohou je predovšetkým podpora operácií námornej pechoty poskytnutím vzdušnej podpory a zabezpečením ich protivzdušnej obrany. Z toho vyplýva špecifická požiadavka na vybavenie jej útvarov, perutí a krídel, aj výkonnými bojovými lietadlami, aké sa väčšinou nenachádzajú vo výzbroji typických armádnych letectiev, a súčasne schopnosť ich integrácie do organizačných štruktúr Marine Air Ground Task Forces (kombinovaných operačných zväzkov pozemných a leteckých jednotiek) rôznych veľkostí, počnúc Marine Expeditionary Unit.
Súčasne je tiež organizované a cvičené tak, aby bolo schopné úzkej spolupráce s námorníctvom, napríklad pri zabezpečovaní obojživelných operácií námornej pechoty, vrátane operácií z lietadlových lodí.
Trolejbusová doprava vo Philadelphii

Trolejbusová doprava vo Philadelphii ( alebo podľa dopravcu ) tvorí časť verejnej dopravy vo Philadelphii v americkom štáte Pensylvánia. Pre verejnosť bol otvorený 14. októbra 1923, dnes je druhý najstarší trolejbusový systém na svete. Je tiež jedným z piatich trolejbusových systémov v Spojených štátoch, v súčasnosti sa skladá z troch liniek a je prevádzkovaný spoločnosťou Southeastern Pennsylvania Transportation Authority (SEPTA) s flotilou 28 trolejbusov, (alebo „trolley buses“ či „trackless trolleys“).
Dejiny.
Prvá "trackless trolley" (trolejbusová) prevádzka vo Philadelphii bola prevádzkovaná spoločnosťou Philadelphia Rapid Transit Company, založenou v roku 1907, spojením viacerých nezávislých dopravných spoločností v meste a jeho okolí. K 1. januáru 1960 bola spoločnosť reorganizovaná a stala sa Philadelphia Transportation Company (PTC). Vlastníctvo PTC bolo zmenené zo súkromných do verejných rúk k 30. septembru 1968 kedy bolo prevzaté SEPTou (vzniknutou v roku 1964).
Z viacej než 300 systémov celosvetovo (v roku 2011), je philadelphský druhý najstarší po Šanghajskom. (v prevádzke od roku 1941).
Prvá trolejbusová linka v meste bola linka 80-Oregon Avenue, východo-západná linka v oblasti South Philadelphia, od 22nd Street po Delaware Avenue, s dĺžkou . Prevádzka začala 14. októbra 1923 s flotilou 10 trolejbusov: deväť 7,1 metrových vyrobených spoločnosťou J. G. Brill Company (jedným z najvýznamnejších amerických dodávateľov električiek) zvaných „Rail-less Car“ (bezkoľajové vozidlo) a jedným experimentálnym vozom vyrobeným spoločnosťou Commercial Truck Company (bol to jediný trolejbus od tohto dodávateľa).
Súčasné linky.
V súčasnosti SEPTA prevádzkuje tieto tri trolejbusové linky:
Súčasná flotila.
Súčasná flotila pozostáva z 38 konvenčných trolejbusov:
SEPTA trolejbusy objednala vo februári 2006. Prvý trolejbus bol dodaný v júni 2007, ostatných 37 počas roku 2008.
Balinka (riečka)

Balinka () je väčší potok v okresoch Jihlava a Žďár nad Sázavou v Česku. Je 31,1 km dlhá. Povodie má rozlohu 178,6 km². V okolí Měřína sa jej hovorí Měřínský potok a nižšie aj Zhorský potok alebo tiež Křivý.
Priebeh toku.
Balinka vzniká spojením niekoľkých potokov severozápadne od Měřína, z ktorých najdlhší pramení severovýchodne od Arnolca na Českomoravskej vrchovine.
Preteká obcami Uhřínov, Baliny a ďalej tečie cez Balinské údolie. Do Veľkého Meziříčí priteká z juhozápadu. Preteká okolo kúpaliska a následne sa po 1000 m vlieva do rieky Oslavy. Prekonáva početné hate a pereje.
Vodný režim.
Rieka spôsobuje najmä v jarných obdobiach problémy s povodňami. Zrejme najväčšia povodeň vo "Veľkom Meziříčí" bola v roku 1985 v máji. Voda z rieky zatopila námestie a niekoľko vedľajších a jednu hlavnú cestu. Na riečke sa tiež meria prietok každú hodinu. Priemerný ročný prietok činí 0,9 m³/s.
Využitie.
Balinka je vodohospodársky významný tok. Pre vodákov je zjazdných 19 km toku. Na rieke ležia mestá a obce Uhřínov, Baliny, Velké Meziříčí. Rieka je veľmi čistá a vhodná na kúpanie, napríklad v Balinskom údolí. Spodná časť rieky je vyhlásená ako Prírodný park Balinské údolí.
WC (reper)

William Loshawn Calhoun Jr. (* 3. február 1970, Houston, Texas, USA), známy pod pseudonymom WC (číta sa „"Dub-C"“ – „"Dab-Sí"“), je americký reper. Narodil sa v Houstone ale v mladom veku sa presťahoval do Los Angeles. Pôvodne účinkoval v skupine Low Profile a neskôr založil skupinu WC and the Maad Circle s prvým úsepšným singlom „"Curb servin"“. Neskôr začal sólo kariéru a vydal 4 sólové albumy. Známy je takisto vďaka účinkovaniu v repovom triu Westside Connection s Ice Cube-om a Mack10.
Vysoký kámen u Smrčné

Vysoký kámen u Smrčné je prírodná pamiatka ev. č. 710 neďaleko obce Jihlava v okrese Jihlava v nadmorskej výške 623655 metrov. Oblasť spravuje AOPK ČR.
Ochrana.
Predmetom ochrany sú kvetnaté bučiny zväzu Fagion a sutinové lesy zväzu Tilio-Acerion s výskytom vzácnych druhov rastlín a živočíchov.
Koza (film)

Koza je slovenský film Ivana Ostrochovského (réžia a námet). Film zobrazuje snahu boxera prezývaného Koza bojovať o život svojho dieťaťa. Hlavnú úlohu stvárnil Peter Baláž, boxer rómskeho pôvodu a reprezentant na olympiáde v Atlante.
Film koprodukovala Česká televize, Tvůrčí producentská skupina Kamily Zlatuškové a produkovali slovenská spoločnosť Sentimentalfilm a česká spoločnosť Endorfilm. Svetová premiéra filmu sa uskutočnila 8. februára 2015 na 65. ročníku Medzinárodného filmového festivale Berlinale. V septembri 2015 bol film Slovenskou filmovou a televíznou akadémiou nominovaný za slovenského zástupcu do súťaže o Oscara.
ESPé

ESPÉ, skratka pre spoločenstvo Silné Posolstvo, je slovenská kresťanská hudobná skupina zo Sliača, ktorá funguje od roku 2003. Kapela od svojho založenia prešla od rockovej gospelovej kapely svojou víziou ku worship štýlu. 
Je skupinou priateľov s hlbokými vzťahmi, ktorí milujú Boha. Spolu nielen hrajú, ale stretávajú sa takmer každý deň, rozprávajú spolu o tom, čo žijú a vedia o sebe takmer všetko. Práve ich vzťahy spôsobujú hlbokú jednotu aj počas vedenia chvál, keď sa ich osobné pomazanie zjednocuje do jedného hlasu uctievajúceho Boha. Lídrom kapely je Julo Slovák, ktorý skladá väčšinu piesní a túži sa v uctievaní Božej prítomnosti hýbať stále ďalej. Kapela ESPÉ vychádza zo Spoločenstva SP, ktoré je jej domovom a duchovnou rodinou. Túžime vidieť rodiny, spoločenstvá, mestá a národy premenené Božou láskou skrze autentickú chválu kamkoľvek ideme.
Urbánkův palouk

Urbánkův palouk je prírodná pamiatka ev. č. 1421 neďaleko obce Kněžice v okrese Jihlava v nadmorskej výške 622 - 626 metrov. Oblasť spravuje AOPK ČR.
Ochrana.
Dôvodom ochrany je zachovanie prirodzených porastov typov rašelinových lúk s výskytom vzácnych a ohrozených rastlinných druhov. Zároveň bude lúka využívaná ako genofondová plocha.
Ide o neveľkú lúčnu enklávu, na ktorej sa zachovali spoločenstvá vlhkých pichliačových a rašelinových lúk predtým veľmi hojných v celom regióne.
História.
O PP stará organizácia ČSOP Kněžice už od roku 1984. Starostlivosť spočíva v ručnom kosení lúky jeden raz do roka.
7. februára 1985 bol Urbánkův palouk vyhlásený ako "Laboratórium v ​​prírode" pre oddiel Mladých ochrancov prírody pri ZŠ Kněžice. V dnešnej dobe je lokalita zaradená do Lesného NCh Chaloupky.
Geológia.
Horninovými podkladom sú biotické pararuly a kremence moldanubika. Tieto umožnili vznik hydromorfných pôd - pseudoglejov a kambizemí.
Flóra.
Na lokalite nájdete porasty vlhkých lúk zväzu Cathion. Z ohrozených druhov tu môžete nájsť vstavačovec májový ("Dactylorhyza majalis"). Rastú tu tiež záružlie močiarne ("Caltha palustris"), valeriána dvojdomá ("Valeria dioica"), metlica trsnatá ("Deschampsia cespitosa"), ostrica čierna ("Carex nigra"), ostrica prosová ("C. panicea"), veternica hájna ("Anemonoides nemorosa"), túžobník brestový ("Filipendula ulmaria") a iné.
Fauna.
Zo zvieracej ríše sa tu vyskytuje a hniezdi ľabtuška lúčna ("Anthus pratensis"), pŕhľaviar červenkastý ("Saxicola rubetra") a červenák karmínový ("Carpodacus erythrynus").
Ako si môžete prečítať na informačnej tabuli pri PP, bola tu pozorovaná aj močiarnica mekotavá ("Gallinago gallinago") a strnádka lúčna ("Miliaria calandra"). Územie je biotopom hraboša močiarneho ("Microtus agrestis"), myšky drobnej ("Micromys minutus"), a tiež jašterice živorodej ("Zootoca vivipara").
Miod

Miod (), tiež známy ako Bez nazvanija () je album ruského hudobníka Nikolaja Noskova, ktorý vydal v roku 2012. Album bolo nahrané v Nemecku, v štúdiu producenta Horsta Schnebela.
Majstrovstvá Európy B kategórie v americkom futbale 2009

Majstrovstvá Európy B kategórie v americkom futbale 2009 bol v poradí 2. turnaj majstrovstiev Európy B kategórie v americkom futbale mužov, druhé najvyššie podujatie majstrovstiev Európy, ktoré organizovala Európska federácia amerického futbalu (EFAF). Konal sa v dňoch od 18.22. augusta 2009 vo Wolfsbergu, v spolkovej krajine Korutánsko, v Rakúsku, za účasti 5 tímov. Pôvodne sa malo turnaja zúčastniť aj družstvo Ruska. Zápasy sa odohrali na štadióne Lavanttal-Arena s kapacitou 7 300 miest na sedenie. Na turnaji zvíťazilo domáce , ktoré vo finále zvíťazilo nad .
Víťaz tohto turnaja sa kvalifikoval na Majstrovstvá Európy 2010, ktoré organizovalo Nemecko.
Havel (rieka)

Havel (, hist. slov. Havola) je rieka v Nemecku, s povodím a dĺžkou . Preteká cez Meklenbursko-Predpomoransko, Brandenbursko, Postupim, Berlín a Sasko-Anhaltsko.
Priebeh toku.
Pramení na Meklenburskej plošine pri obci Ankershagen v nadmorskej výške 62,6 m a preteká cez celý rad jazier a priehradných nádrží, pričom jej tok je regulovaný hrádzami. Pri meste Havelberg v nadmorskej výške 22 m ústi do Labe.
Prítoky.
Najväčším prítokom je Spréva, ktorá odvodňuje tiež malú časť Česka.
Vodný režim.
Maximálny vodný stav má vo februári a v marci. S prietokom 108 m³/s je po Vltave (150 m³/s) a Sále (117 m³/s) tretím najvodnatejším prítokom Labe.
Využitie.
Vodná doprava je vďaka kanálom a plavebným komorám možná takmer po celej dĺžke toku. Prieplavom je rieka spojená s Odrou a Labe. Ležia na nej mesta Berlín, Postupim, Brandenburg.
Sála (rieka)

Sála () je rieka v Nemecku, s povodím a dĺžkou . Preteká cez Bavorsko, Durínsko a Sasko-Anhaltsko a po Vltave je to druhý najvýznamnejší prítok Labe. 
Priebeh toku.
Pramení v pohorí Fichtelgebirge pri obci Zell im Fichtelgebirge v nadmorskej výške 728 m v spolkovej krajine Bavorsko. Preteká cez Durínsku rovinu, pod Naumburgom (Sasko-Anhaltsko) pokračuje nížinou, pričom jej povodie zahŕňa aj časť Saska a tiež malú časť Česka prostredníctvom rieky Weiße Elster, ktorá pramení v Ašskom výbežku. Do Labe ústi pri meste Barby v nadmorskej výške 49,5 m.
Vodný režim.
Priemerný prietok v ústí činí 117 m³/s, pričom pri Naumburgu je to 60 m³/s. Najvyšších úrovní hladiny dosahuje v zime a na jar.
Využitie.
Vodná doprava je možná od Naumburgu v dĺžke 175 km. Od Halle je rieka regulovaná a nachádza sa na nej približne 20 plavebných komôr. Na rieke boli vybudované vodné elektrárne (Grafenward, Beliloch). Na rieke ležia mestá Hof, Saalfeld, Rudolstadt, Jena, Naumburg, Weißenfels, Merseburg, Halle, Bernburg, Calbe.
Sven Nykvist

Sven Vilho Nykvist (* 3. december 1922, Moheda, Švédsko† 20. september 2006, Štokholm) bol švédsky kameraman, režisér a herec. Patril medzi stálych spolupracovníkov Ingmara Bergmana a takisto bol kameramanom Tarkovského filmu "Obeť". Pri výbere filmovej práce preferoval existenciálne a psychologické témy.
Narodil sa do silne religiózneho prostredia. Práci kameramana sa venoval od začiatku štyridsiatych rokov a od začiatku päťdesiatych rokov spolupracoval s Bergmanom. Od päťdesiatych rokov sa okrajovo venoval aj herectvu a réžii.
Dielo.
Bol hlavným kameramanom vo viac ako dvadsiatich Bergmanovych filmoch (napríklad "Prameň panny", "Mlčanie", "Persona", "Hodina vlka", "Hanba", "Náruživosť", "Šepoty a výkriky", "Scény z manželského života", "Fanny a Alexander") a v žánrovo blízkej Tarkovského "Obeti". 
Režíroval päť filmov, z ktorých najznámejší je "Oxen". Sporadicky hral zriedkavo vo vedľajších úlohách.
Águas de São Pedro

Águas de São Pedro je obec v juhovýchodnej Brazílii v štáte São Paulo. Nachádza sa 184 kilometrov od hlavného mesta štátu. Na iba 3,61 kilometroch štvorcových, je druhá najmenšia brazílska obec, pokiaľ ide o rozlohu. V roku 2010 mala 2 707 obyvateľov.
Águas de São Pedro sú doslova „"Vody svätého Petra"“ a názov je odvodený od minerálnych prameňov na jej území a polohe, obec pred založením bola súčasťou obce São Pedro ("svätý Peter").